หนุ่มขับเก๋งเสียหลักแหกโค้งข้ามเกาะประสานงารถตู้ยับดับคาที่ ที่นครพนม
เครดิตภาพ ทีมกู้ภัยสว่างนาวาธาตุพนม,สุดสลด หนุ่มขับเก๋งแหกโค้งบ้านบุ่งฮี อ.ธาตุพนม แล้วพุ่งข้ามเกาะชนรถตู้ยับดับคารถ บาดเจ็บระนาว คาดใช้ความเร็วสูง หรือไม่ก็อาจจะเมาแล้วขับ เตือนเส้นทางเสี่ยงช่วงงานนมัสการองค์พระธาตุพนม,เมื่อวันที่ 17 กุมภาพันธ์ 2562 พ.ต.ท.สมพร ไวแสง สารวัตรสอบสวน สภ.หลักศิลา อ.ธาตุพนม จ.นครพนม รับแจ้งมีอุบัติเหตุ รถเก๋งชนประสานงารถตู้ มีผู้เสียชีวิตและได้รับบาดเจ็บหลายราย บริเวณถนนสายธาตุพนม-นครพนม ช่วงโค้งบ้านบุ่งฮี ต.พระกลางทุ่ง อ.ธาตุพนม จึงประสานแพทย์เวรโรงพยาบาลสมเด็จพระยุพราชธาตุพนม เจ้าหน้าที่กู้ชีพ 1669 เจ้าหน้าที่กู้ภัยสว่างนาวาธาตุพนม ชุดกู้ชีพ อบต.พระกลางทุ่ง รุดไปตรวจสอบ เร่งช่วยเหลือผู้ได้รับบาดเจ็บ โดยในที่เกิดเหตุ บริเวณถนนฝั่งมุ่งหน้าเข้าไปยัง อ.ธาตุพนม พบรถยนต์เก๋งยี่ห้อฮอนด้า ซิตี้ สีฟ้า ทะเบียน 4076 นครพนม อยู่ในสภาพชนประสานงากับรถตู้ ยี่ห้อโตโยต้า สีขาว ทะเบียน 2 ฒบ 6338 กรุงเทพมหานคร เสียหายอย่างหนัก ส่วนคนขับรถเก๋ง เสียชีวิตคาที่ติดในรถ คาดว่าได้รับแรงกระแทกอย่างแรง แต่ยังไม่ทราบชื่อ ส่วนคนนั่งมาด้วยอีก 1 ราย บาดเจ็บสาหัส เจ้าหน้าที่จึงตรวจสอบเก็บหลักฐาน ส่วนรถตู้มีผู้ได้รับบาดเจ็บ นั่งมาในรถ 7 ราย มีบาดเจ็บสาหัส 1 ราย เจ้าหน้าที่จึงเร่งนำตัวส่งไปรักษาที่โรงพยาบาล,ส่วน นายตัง จึงกลาง วัย 51 ปี ชาว จ.สมุทรสาคร คนขับรถตู้ ปลอดภัย ได้รับบาดเจ็บเล็กน้อย กล่าวว่า ก่อนเกิดเหตุ ขณะรถตู้ขับมุ่งหน้าไปยัง อ.ธาตุพนม เพื่อไปเที่ยวทำบุญงานนมัสการองค์พระธาตุพนม ถึงที่เกิดเหตุ ซึ่งเป็นทางโค้ง ได้มีรถเก๋งคู่กรณีดังกล่าวขับมาด้วยความเร็ว จนทำให้รถแหกโค้งข้ามเกาะกลางถนนมาชนกับรถตู้ เป็นเหตุให้มีผู้ได้รับบาดเจ็บและเสียชีวิต,รายงานข่าวแจ้งว่า เบื้องต้นทางเจ้าหน้าที่ยังเร่งสอบสวนหาสาเหตุโดยละเอียด ประกอบการดำเนินคดีตามกฎหมาย สันนิษฐานสาเหตุหลักคาดว่ามาจากใช้ความเร็วสูง ไม่สามารถควบคุมรถได้ และอาจมาจากสาเหตุเมาสุราขาดสติ เนื่องจากจุดเกิดเหตุพบหลักฐาน มีขวดเบียร์แตกกระจัดกระจายจำนวนมาก ซึ่งจะได้สอบสวนดำเนินคดีตามกฎหมาย,นอกจากนี้ยังได้แจ้งเตือนให้ประชาชน นักท่องเที่ยว ที่เดินทางมาทำบุญ ใช้ความระมัดระวัง งดใช้ความเร็ว เมาห้ามขับ เนื่องจากช่วงนี้การจราจร คับคั่ง ช่วงงานนมัสการองค์พระธาตุพนม เสี่ยงเกิดอุบัติเหตุสูง.
สุดสลด หนุ่มขับเก๋งแหกโค้งบ้านบุ่งฮี อ.ธาตุพนม แล้วพุ่งข้ามเกาะชนรถตู้ยับดับคารถ บาดเจ็บระนาว คาดใช้ความเร็วสูง หรือไม่ก็อาจจะเมาแล้วขับ เตือนเส้นทางเสี่ยงช่วงงานนมัสการองค์พระธาตุพนม
เก๋งชนรถตู้,แหกโค้ง,พุ่งข้ามเกาะ,ชนประสานงา,นครพนม,ข่าวทั่วไป